
                __.__.2010.a nr ____- k
Riigihanke „Narva Laste Loomemaja sisustuse ostmine” (120079) 

avatud hankemenetluse tulemuste kinnitamine
1. Asjaolud ja menetluse käik
Narva Linnavalitsuse (NLV) 11.08.2010. a korraldusega nr 969-k kinnitati riigihanke „Narva Laste Loomemaja sisustuse ostmine“ hankedokumendid (HD) ning tehti Narva Linnavalitsuse Linnavara- ja Majandusametile (LVMA) ülesandeks viia läbi avatud hankemenetlus. LVMA avaldas 13.08.2010.a. riiklikus riigihangete registris hanketeate viitenumbriga 120079. 
Riigihange oli jaotatud ühe hankemenetluse raames viieks iseseisvaks osaks järgmiselt: 1. osa – Mööbel; 2. osa – Tööpingid; 3. osa – Juuksuri sisustus; 4. osa – Helistuudio sisustus; 5. osa – Arvuti- ja kontoritehnika.
31.08.2010.a. avas Narva Linnavalitsuse 29.12.2005. a korraldusega nr 1400-k „Riigihanke kon-kursikomisjoni koosseisu kinnitamine“ moodustatud riigihanke konkursikomisjon tähtaegselt laekunud pakkumustega ümbrikud ning kontrollis nõutud pakkumusvormide ja kvalifikatsiooni dokumentide olemasolu. Hankekomisjoni 15.10.2010. a koosolekul toimus pakkujate kvalifit-seerimine, pakkumuste vastavaks tunnistamine ja eduka pakkumuse väljaselgitamine. 
Lähtudes eeltoodust ning juhindudes Narva Linnavalitsuse 08.03.2006 määruse nr 298 „Riigi-hangete läbiviimise reglement” § 16 p-st 1 esitas riigihanke eest vastutav isik hankemenetluse tulemused Narva Linnavalitsusele (võitja) kinnitamiseks.
2. Õiguslikud alused

Narva Linnavalitsuse 08.03.2006 määruse nr 298 „Riigihangete läbiviimise reglement” (edas-pidi Reglement) § 10 p-de 1-3 kohaselt pärast konkursipakkumiste pakendite avamist riigi-hanke konkursikomisjon kvalifitseerib pakkujad, võrdleb ja hindab pakkumisi ning teeb otsuse eduka pakkumise kohta. Reglemendi § 16 p-st 1 tulenevalt kinnitab hankemenetluse tulemu-sed Narva Linnavalitsus. 

3. Otsus
Kinnitada riigihanke «Narva Laste Loomemaja sisustuse ostmine» (viitenumber: 120079) avatud hankemenetluse tulemused järgmiselt: 
3.1. Riigihanke I osas „Mööbel“ kinnitada võitjaks Virelton OÜ (reg 10020386) pakkumuse kogumaksumusega 685 870,80 krooni.
3.2. Riigihanke II osas „Tööpingid“ lugeda hankemenetlus kõigi vastavaks tunnistatud, kuid hankelepingu eeldatavat maksumust ületavate, pakkumuste tagasilükkamisega lõppenuks.
3.3. Riigihanke III osas „Juuksuri sisustus“ lugeda hankemenetlus pakkumuste esitamata jätmi-sega lõppenuks.

3.4. Riigihanke IV osas „Helistuudio sisustus“ kinnitada võitjaks Ventex Grupp OÜ (reg 108 24989) pakkumuse kogumaksumusega 281 348,10 krooni.
3.5. Riigihanke V osas „Arvuti- ja kontoritehnika“ lugeda hankemenetlus kõigi vastavaks tunnistatud, kuid hankelepingu eeldatavat maksumust ületavate, pakkumuste tagasilükka-misega lõppenuks.
4. Rakendussätted

4.1. Käesolev korraldus jõustub seaduses sätestatud korras.
4.2. Riigihanke eest vastutaval isikul teavitada hankija otsusest pakkujaid.
4.3. Pakkuja võib vaidlustada käesoleva korralduse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Rahandusministeeriumi juures asuvale vaidlustuskomisjonile sellekohase vaidlustuse.

